Benny Lindelauf in Kaapstad →
5 antwoorde op Om oor seks te skryf
frik van eeden het gesê op Oktober 12, 2014
Dankie vir hierdie – en ook dankie vir ‘n hele paar boeke wat nou gelees sal moet word.
izakdv het gesê op Oktober 12, 2014
Frik, dankie. Ja, ek leer ook baie oor boeke deur na ander te luister.
Antjie Kat het gesê op Oktober 14, 2014
Gelukkig het mens altyd ‘n keuse. Gee my liewer boeke oor die siel, gees, gemoed, gevoelens. As die twee nog saamgaan en die balans is goed … wel.
izakdv het gesê op Oktober 15, 2014
@Antjie, presies. Dis waaroor dit hier gaan. Sommige mense wil uitgedaag word op ander maniere as ander. Jy’s doodreg!
Sophia Kapp het gesê op Maart 17, 2017
Mag ek ‘n klip in die bos gooi? Ek is 100% vir die praat-idee. Vir openlikheid en eerlikheid en aanvaarding. Dat publikasies die gesprek en die oopkoppigheid kan aanmoedig, is nie altemit nie. Maar ek is effe dronkgeslaan dat ons die gesprek oor gay seks wil aanmoedig sonder dat ons ooit gewonder het of ons verby “Wat seuns/meisies wil weet” gevorder het t.o.v. straight seks. (Is dit hier ter sake of sit ek die gesprekspot mis?)
Deel van die straight stilte is sekerlik dat romantici (soos ek) nie te veel oor seks wil praat nie, want ons wil die misterie behou. Of dan, as ons die misterie verloor het, wil ons ten minste die intimiteit daarvan beskerm. Dit maak ons dalk onwillige gespreksgenote in ‘n openbare debat.
Maar ons is darem gewillig om tussen mekaar en met ons kinders daaroor te praat. Ek wil graag hê my seun moet weet hoe ‘n meisie se kop werk, nie net haar lyf nie. Ek wil hê sy meisie moet weet hoe syne werk. Ek wil (wou) graag vir hulle skryf daaroor. Sommer net stories, nie ‘n preek nie. Oor mense wat mekaar en hulleself moet leer verstaan. Maar ek het my vasgeloop in ouers wat nie wil glo dat agtienjariges (en jonger) nuuskierig is en ontdekkend met hulle eie en mekaar se lywe te werk gaan nie. Dat hulle seksueel aktief raak. Dat hulle meer en beter seks het as hulle getroude ouers.
Dit is ‘n ontstellende gedagte dat jou kind grootword, ek weet, maar dis ‘n realiteit. En dis die ouderdom waarop dit gebeur. (Ek het lank genoeg vir studente klas gegee om te weet waarvan ek praat.) Tog sien ek min tienerboeke (in Afrikaans) oor straight seks. Ek sien min boeke waarin tieners seks het sonder dat dit in die gedaante van ‘n katastrofe of pornografie uitgebeeld word.
My punt is: Daar is baie dinge waaroor ons nie praat nie. Die gay-seks-kwessie is een. Maar ek is hoegenaamd nie seker dat ons die “heteronormatiewe tipe tekste” wel sien nie.